《限韵送姚使君守琼管二首 其二》
明代·黄衷

赤马嘤嘤美使君，才声好似华州闻。花封几路迎山节，卉服千家住水云。

位逐晓星还旧次，势如晴准□前群。遐方不作多时别，延閤于今本右文。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。